
ÆNDRINGSFORSLAG
Budgetkontroludvalget forelægger Regionaludviklingsudvalget, som er korresponderende udvalg, følgende:
<RepeatBlock-Amend>
<Amend>Ændringsforslag		<NumAm>1</NumAm>
<DocAmend>Forslag til beslutning</DocAmend>
<Article>Henvisning 11 a (ny)</Article>
	

	Forslag til beslutning
	Ændringsforslag

	
	–	der henviser til dechargeproceduren og Den Europæiske Revisionsrets konklusioner i dens årsberetninger,


</Amend>
<Amend>Ændringsforslag		<NumAm>2</NumAm>
<DocAmend>Forslag til beslutning</DocAmend>
<Article>Henvisning 11 b (ny)</Article>
	

	Forslag til beslutning
	Ændringsforslag

	
	–	der henviser til Den Europæiske Revisionsrets analyse 03/2024 af 8. juli 2024 med titlen "Et overblik over sikkerhedsrammen på samhørighedsområdet og de nøglefaktorer, der bidrager til fejl i samhørighedsudgifterne for 2014-2020",


</Amend>
<Amend>Ændringsforslag		<NumAm>3</NumAm>
<DocAmend>Forslag til beslutning</DocAmend>
<Article>Betragtning A</Article>
	

	Forslag til beslutning
	Ændringsforslag

	A.	der henviser til, at samhørighedspolitikken er EU's vigtigste investeringsredskab til at mindske sociale, territoriale og økonomiske forskelle, og at dens langsigtede karakter ikke bør bringes i fare af nødforanstaltninger og ændringer, der har til formål at omlægge samhørighedsfondene til andre prioriteter;
	A.	der henviser til, at samhørighedspolitikken er EU's vigtigste investeringsredskab til at mindske sociale, territoriale og økonomiske forskelle, og at dens langsigtede karakter ikke bør bringes i fare af nødforanstaltninger og ændringer, der har til formål at omlægge samhørighedsfondene til andre prioriteter; der henviser til, at samhørighedspolitikken og de tilhørende midler skal dedikeres til deres centrale mål og gennemføres på en måde, der sikrer forsvarlig økonomisk forvaltning og effektiv beskyttelse af EU's finansielle interesser;


</Amend>
<Amend>Ændringsforslag		<NumAm>4</NumAm>
<DocAmend>Forslag til beslutning</DocAmend>
<Article>Betragtning A a (ny)</Article>
	

	Forslag til beslutning
	Ændringsforslag

	
	Aa.	der henviser til, at samhørighedspolitik er baseret på EU's kerneværdier; der henviser til, at robust konditionalitet med hensyn til retsstatsprincippet ved fordelingen af midler sammen med robuste krav til effektiv beskyttelse af EU-midler er uundværlig og ikke må ofres af hensyn til forenkling; der henviser til, at medlemsstaterne og Kommissionen ved gennemførelsen af budgettet skal sikre overholdelse af Den Europæiske Unions charter om grundlæggende rettigheder og respektere de EU-værdier, der er nedfældet i artikel 2 i traktaten om Den Europæiske Union;


</Amend>
<Amend>Ændringsforslag		<NumAm>5</NumAm>
<DocAmend>Forslag til beslutning</DocAmend>
<Article>Betragtning E</Article>
	

	Forslag til beslutning
	Ændringsforslag

	E.	der henviser til, at de skiftende og komplekse lovgivningsmæssige rammer har spillet en afgørende rolle i den nuværende lave gennemførelsesgrad for samhørighedspolitikken i alle medlemsstater;
	E.	der henviser til, at de skiftende og komplekse lovgivningsmæssige rammer i alvorlig grad har hæmmet den rettidige og effektive gennemførelse af samhørighedspolitikken i alle medlemsstater;


</Amend>
<Amend>Ændringsforslag		<NumAm>6</NumAm>
<DocAmend>Forslag til beslutning</DocAmend>
<Article>Betragtning E a (ny)</Article>
	

	Forslag til beslutning
	Ændringsforslag

	
	Ea.	der henviser til, at fokus på at nå milepælene og målene for genopretnings- og resiliensfaciliteten senest i 2026 har øget arbejdsbyrden i de nationale og regionale offentlige forvaltninger, hvilket gør det vanskeligt at styre og gennemføre fondene under samhørighedspolitikken;


</Amend>
<Amend>Ændringsforslag		<NumAm>7</NumAm>
<DocAmend>Forslag til beslutning</DocAmend>
<Article>Betragtning F a (ny)</Article>
	

	Forslag til beslutning
	Ændringsforslag

	
	Fa.	der henviser til, at Den Europæiske Revisionsret anslår, at fejlforekomsten for udgifter vedrørende samhørighedspolitikken har overskredet væsentlighedstærsklen på 2 % hvert år siden 2017 og nåede op på 6,4 % i 2022 og 9,3 % i 2023;


</Amend>
<Amend>Ændringsforslag		<NumAm>8</NumAm>
<DocAmend>Forslag til beslutning</DocAmend>
<Article>Betragtning F b (ny)</Article>
	

	Forslag til beslutning
	Ændringsforslag

	
	Fb.	der henviser til, at Den Europæiske Revisionsret har konstateret, at den mest udbredte fejltype i perioden 2018-2023 vedrørte ikkestøtteberettigede udgifter og ikkestøtteberettigede projekter, og at disse havde den største effekt på den anslåede fejlforekomst inden for samhørighed efterfulgt af manglende overholdelse af statsstøttereglerne samt EU's og de nationale regler for offentlige udbud;


</Amend>
<Amend>Ændringsforslag		<NumAm>9</NumAm>
<DocAmend>Forslag til beslutning</DocAmend>
<Article>Betragtning F c (ny)</Article>
	

	Forslag til beslutning
	Ændringsforslag

	
	Fc.	der henviser til, at Kommissionen i henhold til finansforordningen1a skal træffe korrigerende foranstaltninger såsom forenkling af de gældende bestemmelser, forbedring af kontrolsystemerne og omlægning af programmet eller gennemførelsessystemerne, hvis fejlforekomsten under gennemførelsen af EU-budgettet er vedvarende høj;
_________________
1a Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (EUT L, 2024/2509, 26.9.2024, ELI: http://data.europa.eu/eli/reg/2024/2509/oj). 


</Amend>
<Amend>Ændringsforslag		<NumAm>10</NumAm>
<DocAmend>Forslag til beslutning</DocAmend>
<Article>Betragtning F d (ny)</Article>
	

	Forslag til beslutning
	Ændringsforslag

	
	Fd.	der henviser til, at både antallet og den finansielle værdi af ikkesvigagtige uregelmæssigheder inden for samhørighedspolitikken for programmeringsperioden 2014-2020 er væsentlig lavere end dem, der blev indberettet i de første ti år af gennemførelsen af programmeringsperioden 2007-2013; der henviser til, at afsløringsgraden for svig for programmeringsperioden 2014-2020 er på 0,53 %, hvilket er sammenligneligt med programmeringsperioden 2007-2013; der henviser til, at afsløringsgraden for uregelmæssigheder er betydeligt lavere, nemlig 0,67 %, sammenlignet med 2,5 % for perioden 2007-2013; der henviser til, at enkeltstående tilfælde af uregelmæssigheder, der omfatter store finansielle beløb, i høj grad kan påvirke afsløringsgraden for svig; der henviser til, at der er behov for yderligere præcisering med hensyn til forholdet mellem afsløringsgraden for svig og den faktiske forekomst af svig;


</Amend>
<Amend>Ændringsforslag		<NumAm>11</NumAm>
<DocAmend>Forslag til beslutning</DocAmend>
<Article>Betragtning G a (ny)</Article>
	

	Forslag til beslutning
	Ændringsforslag

	
	Ga.	der henviser til, at undgåelse af dobbeltfinansiering er et grundlæggende princip for beskyttelsen af EU's finansielle interesser og en forudsætning for en forsvarlig økonomisk forvaltning af EU-budgettet;


</Amend>
<Amend>Ændringsforslag		<NumAm>12</NumAm>
<DocAmend>Forslag til beslutning</DocAmend>
<Article>Betragtning I</Article>
	

	Forslag til beslutning
	Ændringsforslag

	I.	der henviser til, at princippet om én enkelt revision bør styrkes, og at der bør gennemføres foranstaltninger til at reducere dobbeltkontroller og -revisioner, der overlapper med det nationale tilsyn for det samme projekt og den samme støttemodtager;
	I.	der henviser til, at princippet om én enkelt revision bør styrkes for at nå de forventede resultater med hensyn til at sænke fejlforekomsten, og at der bør gennemføres foranstaltninger til at reducere dobbeltkontroller og -revisioner, der overlapper med det nationale tilsyn for det samme projekt og den samme støttemodtager;


</Amend>
<Amend>Ændringsforslag		<NumAm>13</NumAm>
<DocAmend>Forslag til beslutning</DocAmend>
<Article>Betragtning I a (ny)</Article>
	

	Forslag til beslutning
	Ændringsforslag

	
	Ia.	der henviser til, at samhørighedspolitikken fortsat skal være modstandsdygtig over for svig og korruption og over for ethvert forsøg på at omdirigere finansiering fra det oprindelige formål og de fastlagte programprioriteter; der henviser til, at for at opnå dette skal konditionaliteterne og de indbyggede værktøjer til at forebygge, registrere og afhjælpe uregelmæssigheder, herunder svig, styrkes, og det skal sikres, at partnerskabsprincippet, kravene til gennemsigtighed og politikkerne til bekæmpelse af svig anvendes korrekt;


</Amend>
<Amend>Ændringsforslag		<NumAm>14</NumAm>
<DocAmend>Forslag til beslutning</DocAmend>
<Article>Punkt 1</Article>
	

	Forslag til beslutning
	Ændringsforslag

	1.	minder om den grundlæggende rolle, som samhørighedspolitikken har spillet i håndteringen af flerdimensionelle nødsituationer og udfordringer i de seneste fem år, og understreger behovet for at bevare dens langsigtede investerings- og stedbaserede rationale og prioriteter;
	1.	anerkender samhørighedspolitikkens resultater med hensyn til at mindske de økonomiske, sociale og territoriale forskelle i EU; minder om, at samhørighedspolitikken også spiller en grundlæggende rolle i håndteringen af flerdimensionelle nødsituationer og socioøkonomiske udfordringer og også gør det muligt for EU's regioner at absorbere chok og opbygge modstandsdygtighed; understreger, at selv om samhørighedspolitikken skal forblive fleksibel og dynamisk i krisetider, er der behov for at bevare dens kerneidentitet og høje ambitioner og fokusere på langsigtede investeringer og dens stedbaserede rationale og prioriteter;


</Amend>
<Amend>Ændringsforslag		<NumAm>15</NumAm>
<DocAmend>Forslag til beslutning</DocAmend>
<Article>Punkt 1 a (nyt)</Article>
	

	Forslag til beslutning
	Ændringsforslag

	
	1a.	opfordrer til en moderniseret, decentraliseret og styrket samhørighedspolitik, der sætter mennesker i centrum og bygger på en forbedret tilgang med flerniveaustyring; insisterer på, at samhørighedspolitikkens mål kun kan nås med et passende budget i betragtning af omfanget af de kommende investeringsbehov; understreger betydningen af delt forvaltning og fuld respekt for partnerskabsprincippet, der sikrer fuld inddragelse af de lokale og regionale myndigheder samt alle relevante interessenter på alle niveauer; understreger, at gennemsigtighed, ansvarlighed og beskyttelse af EU's finansielle interesser er afgørende forudsætninger for samhørighedspolitikkens troværdighed og effektivitet;


</Amend>
<Amend>Ændringsforslag		<NumAm>16</NumAm>
<DocAmend>Forslag til beslutning</DocAmend>
<Article>Punkt 1 b (nyt)</Article>
	

	Forslag til beslutning
	Ændringsforslag

	
	1b.	understreger, at forenkling bør være et vejledende princip i samhørighedspolitikken; mener, at en forenkling af gennemførelsen af fondene under samhørighedspolitikken bør opnås på alle niveauer med det endelige mål at sikre bedre adgang til midler og mindske den administrative byrde for de endelige støttemodtagere, og insisterer på, at digitalisering af forvaltning, rapportering, overvågning og revision af EU-midler er afgørende med henblik herpå; gentager, at en sådan forenkling ikke bør ske på bekostning af tilstrækkelig kontrol, forsvarlig økonomisk forvaltning og gennemsigtighed; mener, at forenkling kun kan betragtes som vellykket, hvis den også styrker beskyttelsen af EU-budgettet mod svig, korruption, interessekonflikter og andet misbrug af offentlige midler og samtidig fremmer den forsvarlige økonomiske forvaltning og gennemsigtigheden af EU-finansiering, også med henblik på at sænke den stadig højere fejlprocent inden for samhørighed;


</Amend>
<Amend>Ændringsforslag		<NumAm>17</NumAm>
<DocAmend>Forslag til beslutning</DocAmend>
<Article>Punkt 1 c (nyt)</Article>
	

	Forslag til beslutning
	Ændringsforslag

	
	1c.	mener, at forenkling stadig bør sikre, at alle EU-institutioner og ‑organer, der er involveret i kontrollen med EU-midler og beskyttelsen af EU's finansielle interesser, navnlig Den Europæiske Anklagemyndighed (EPPO), Det Europæiske Kontor for Bekæmpelse af Svig (OLAF) og Den Europæiske Revisionsret, har fuld adgang til de dokumenter, oplysninger og data, der er nødvendige for udøvelsen af deres respektive beføjelser;


</Amend>

<Amend>Ændringsforslag		<NumAm>18</NumAm>
<DocAmend>Forslag til beslutning</DocAmend>
<Article>Punkt 2 a (nyt)</Article>
	

	Forslag til beslutning
	Ændringsforslag

	
	2a.	minder om, at forenklingsbestræbelserne først og fremmest skal sigte mod at mindske den administrative byrde for støttemodtagerne og lette deres adgang til finansiering; understreger derfor behovet for at forhindre overdrevent bureaukrati og fjerne unødvendig overlapning af processer; opfordrer medlemsstaterne til at undgå overregulering i forbindelse med gennemførelsen af samhørighedsfondene; minder om, at overregulering ikke kun har en skadelig virkning for støttemodtagerne, navnlig mindre støttemodtagere såsom SMV'er, men også for det indre markeds overordnede funktion, da det skaber forskellige lag af reguleringsmæssige byrder på tværs af medlemsstaterne;


</Amend>
<Amend>Ændringsforslag		<NumAm>19</NumAm>
<DocAmend>Forslag til beslutning</DocAmend>
<Article>Punkt 3</Article>
	

	Forslag til beslutning
	Ændringsforslag

	3.	opfordrer Kommissionen til at fremme en bottom-up-tilgang i de kommende forslag til forenkling af udformningen af den nye samhørighedspolitik og sikre obligatorisk høring og inddragelse af lokale og regionale myndigheder, civilsamfundsorganisationer og små og mellemstore virksomheder;
	3.	minder om subsidiaritetsprincippet og om betydningen af en territorial og decentraliseret tilgang og opfordrer Kommissionen og medlemsstaterne til at sikre, at finansieringsbeslutninger træffes af dem, der er tættest på det konkrete område, og som har det bedste kendskab til de regioner, hvor midlerne anvendes; opfordrer endvidere Kommissionen til at fremme en bottom-up-tilgang i de kommende forslag til forenkling af udformningen af den nye samhørighedspolitik og sikre obligatorisk høring og inddragelse af lokale og regionale myndigheder, arbejdsmarkedets parter, civilsamfundsorganisationer, små og mellemstore virksomheder og andre relevante interessenter;


</Amend>
<Amend>Ændringsforslag		<NumAm>20</NumAm>
<DocAmend>Forslag til beslutning</DocAmend>
<Article>Punkt 3 a (nyt)</Article>
	

	Forslag til beslutning
	Ændringsforslag

	
	3a.	mener, at det haster med at styrke de nationale, lokale og regionale myndigheders administrative kapacitet, navnlig i mindre udviklede regioner, og at det er en forudsætning for forenkling; opfordrer Kommissionen til at øge sin støtte til opbygning af forvaltningskapacitet, herunder gennem uddannelse af personale, udveksling af bedste praksis, peer-to-peer-evalueringer og teknisk bistand, for at sikre en effektiv forvaltning af midlerne;


</Amend>
<Amend>Ændringsforslag		<NumAm>21</NumAm>
<DocAmend>Forslag til beslutning</DocAmend>
<Article>Punkt 4</Article>
	

	Forslag til beslutning
	Ændringsforslag

	4.	mener, at færre forskellige fonde, et enkelt sæt regler for gennemførelse, overvågning og kontrol samt en fælles integreret IT-grænseflade for støttemodtagere kunne bane vejen for en mere fleksibel politik og øge muligheden for at flytte midler til forskellige prioriteter i programmeringsperioden, uden at der er behov for ændringer af de lovgivningsmæssige rammer;
	4.	mener, at færre forskellige fonde, et enkelt sæt regler for gennemførelse, overvågning og kontrol samt alle medlemsstaters obligatoriske brug af integrerede IT-grænseflader for støttemodtagere i alle faser af programcyklussen samt i al udveksling af data og dokumenter med automatiserede rapporteringsværktøjer kunne bane vejen for en mere fleksibel politik og øge muligheden for at flytte midler til forskellige prioriteter i programmeringsperioden, uden at der er behov for ændringer af de lovgivningsmæssige rammer, under forudsætning af at sådanne ændringer er underlagt demokratisk kontrol;


</Amend>
<Amend>Ændringsforslag		<NumAm>22</NumAm>
<DocAmend>Forslag til beslutning</DocAmend>
<Article>Punkt 4 a (nyt)</Article>
	

	Forslag til beslutning
	Ændringsforslag

	
	4a.	understreger, at digitalisering er en central komponent, som muliggør forenkling, gennemsigtighed, effektivitet og strømlining; mener navnlig, at digitaliseringen af praksisser og procedurer kan bidrage til at forenkle gennemførelsen af fondene under samhørighedspolitikken og på langt sigt mindske den administrative byrde for ansøgere og støttemodtagere samt for forvaltningsmyndighederne og Kommissionen;


</Amend>
<Amend>Ændringsforslag		<NumAm>23</NumAm>
<DocAmend>Forslag til beslutning</DocAmend>
<Article>Punkt 4 b (nyt)</Article>
	

	Forslag til beslutning
	Ændringsforslag

	
	4b.	gentager sin opfordring til Kommissionen til at gøre brugen af IT-værktøjer såsom systemet for tidlig opdagelse og udelukkelse (EDES) og Arachne obligatorisk for alle EU-fonde og til at sikre en bedre anvendelse af nye teknologier såsom kunstig intelligens for bedre at beskytte EU-budgettet mod svig og misbrug af midler;


</Amend>
<Amend>Ændringsforslag		<NumAm>24</NumAm>
<DocAmend>Forslag til beslutning</DocAmend>
<Article>Punkt 4 c (nyt)</Article>
	

	Forslag til beslutning
	Ændringsforslag

	
	4c.	understreger, at generel og systematisk brug af digitale og automatiserede systemer til rapportering, overvågning og revision både kan bidrage til forenkling og til at beskytte EU-budgettet; opfordrer Kommissionen til hurtigst muligt at indføre et integreret og interoperabelt system, der bygger på, men ikke er begrænset til, eksisterende værktøjer og databaser inden for rammerne af den afsluttede omarbejdning af finansforordningen; mener, at medlemsstaternes anvendelse af et fælles, integreret og interoperabelt informations- og overvågningssystem, herunder et fælles datamining- og risikovurderingsværktøj, bør være en forudsætning for udbetaling af midler, herunder midler under samhørighedspolitikken, til medlemsstaterne under den flerårige finansielle ramme for perioden efter 2027;


</Amend>
<Amend>Ændringsforslag		<NumAm>25</NumAm>
<DocAmend>Forslag til beslutning</DocAmend>
<Article>Punkt 4 d (nyt)</Article>
	

	Forslag til beslutning
	Ændringsforslag

	
	4d.	mener, at selv om tematisk koncentration af midler sikrer overensstemmelse med EU's prioriteter, forsinker uforholdsmæssig usmidighed ofte udbetalingen af midler og fører til ineffektivitet; glæder sig over, at Kommissionen i sin midtvejsevaluering af samhørighedspolitikken 2021-2027 foreslog, at kravene om tematisk koncentration i Den Europæiske Fond for Regionaludvikling burde revideres for at tage højde for indførelsen af de nye og ændrede specifikke mål og de specifikke mål, der blev indført som led i STEP-forordningen1a; opfordrer Kommissionen til at indføre større tematisk fleksibilitet for fondene under samhørighedspolitikken for at imødekomme regionernes særlige behov og med henblik på også at fremme forsvarlig økonomisk forvaltning, mindske bureaukratiet og forbedre udnyttelsen af midlerne;
___________________
1a Europa-Parlamentets og Rådets forordning (EU) 2024/795 af 29. februar 2024 om oprettelse af platformen for strategiske teknologier for Europa (STEP) og ændring af direktiv 2003/87/EF samt forordning (EU) 2021/1058, (EU) 2021/1056, (EU) 2021/1057, (EU) nr. 1303/2013, (EU) nr. 223/2014, (EU) 2021/1060, (EU) 2021/523, (EU) 2021/695, (EU) 2021/697 og (EU) 2021/241 (EUT L, 2024/795, 29.2.2024, ELI: http://data.europa.eu/eli/reg/2024/795/oj).


</Amend>
<Amend>Ændringsforslag		<NumAm>26</NumAm>
<DocAmend>Forslag til beslutning</DocAmend>
<Article>Punkt 4 e (nyt)</Article>
	

	Forslag til beslutning
	Ændringsforslag

	
	4e.	opfordrer indtrængende Kommissionen til regelmæssigt at overvåge, hvordan medlemsstaterne udvælger de eksperter, der er ansvarlige for at vurdere og udvælge projektansøgninger, for at sikre det nødvendige niveau af ekspertise og gennemsigtighed og undgå svig;


</Amend>
<Amend>Ændringsforslag		<NumAm>27</NumAm>
<DocAmend>Forslag til beslutning</DocAmend>
<Article>Punkt 7</Article>
	

	Forslag til beslutning
	Ændringsforslag

	7.	foreslår, at man undersøger forskellige muligheder for obligatorisk tildeling af en vis andel af budgettet til samhørighedspolitik til både lokaludvikling styret af lokalsamfundet og til integreret territorial investering;
	7.	foreslår, at man undersøger forskellige muligheder for obligatorisk tildeling af en vis andel af budgettet til samhørighedspolitik til både lokaludvikling styret af lokalsamfundet og til integreret territorial investering, hvor udvælgelsen af projekter foretages så tæt på det lokale og regionale plan som muligt for at sikre, at programmerne kan tackle de faktiske behov effektivt; foreslår endvidere, at der lægges særlig vægt på fjerntliggende områder, landdistrikter og sårbare samfund;


</Amend>
<Amend>Ændringsforslag		<NumAm>28</NumAm>
<DocAmend>Forslag til beslutning</DocAmend>
<Article>Punkt 8</Article>
	

	Forslag til beslutning
	Ændringsforslag

	8.	er modstander af enhver form for topstyret centraliseringsreform af samhørighedspolitikken; anerkender imidlertid visse positive elementer, der i øjeblikket udvikles inden for rammerne af genopretnings- og resiliensfaciliteten, men henleder opmærksomheden på, at udbetalingen af midler til medlemsstaterne i programmer under direkte forvaltning ikke nødvendigvis afspejler mængden og betydningen af de milepæle og mål, der indgår heri; understreger, at den centraliserede model har fremhævet flere kritiske spørgsmål, herunder vedrørende sporbarheden af EU-finansiering;
	8.	er modstander af enhver form for topstyret centralisering eller renationalisering af samhørighedspolitikken; anerkender imidlertid visse positive elementer, der i øjeblikket udvikles inden for rammerne af genopretnings- og resiliensfaciliteten, men henleder opmærksomheden på, at udbetalingen af midler til medlemsstaterne i programmer under direkte forvaltning ikke nødvendigvis afspejler mængden og betydningen af de milepæle og mål, der indgår heri; understreger, at den centraliserede model har fremhævet flere kritiske spørgsmål, som også er rapporteret af Den Europæiske Revisionsret og anerkendt af Kommissionen, med hensyn til finansielt tilsyn, forebyggelse af uregelmæssigheder, dobbeltfinansiering, svig, resultatovervågning, herunder sporbarheden og gennemsigtigheden af de endelige modtagere, begrænset EU-merværdi på grund af det begrænsede antal grænseoverskridende projekter og den begrænsede inddragelse af subnationale enheder, navnlig lokale og regionale myndigheder, i udformningen og gennemførelsen af genopretnings- og resiliensfaciliteten; understreger, at flerniveauforvaltning fremmer udviklingen af skræddersyede løsninger, der er tilpasset regionernes specifikke behov;


</Amend>
<Amend>Ændringsforslag		<NumAm>29</NumAm>
<DocAmend>Forslag til beslutning</DocAmend>
<Article>Punkt 9</Article>
	

	Forslag til beslutning
	Ændringsforslag

	9.	anerkender, at resultatbaserede mekanismer kan være medvirkende til at gøre samhørighedspolitikken mere effektiv og resultatorienteret, men advarer mod, at denne model pålægges universalløsninger i forbindelse med den nye programmeringsperiode 2028-2034, idet der tages behørigt hensyn til de særlige forhold, der gør sig gældende for forskellige udgiftssektorer, navnlig i projekter vedrørende forskning og sociale spørgsmål;
	9.	anerkender, at resultatbaserede mekanismer kan være medvirkende til at gøre samhørighedspolitikken mere effektiv og resultatorienteret; er imidlertid bekymret for, at overgangen til en mere resultatbaseret tilgang til EU-finansiering også hænger sammen med den høje fejlforekomst i de seneste år; minder imidlertid om, at Den Europæiske Revisionsret under resultatbaserede instrumenter såsom genopretnings- og resiliensfaciliteten ikke har været i stand til at beregne en fejlforekomst på grund af de særlige forhold, der gør sig gældende for den finansiering, der ikke er knyttet til omkostningsmodellen; advarer mod, at denne model pålægges universalløsninger i forbindelse med den nye programmeringsperiode 2028-2034, idet der tages behørigt hensyn til de særlige forhold, der gør sig gældende for forskellige udgiftssektorer og sammenhænge, navnlig i projekter vedrørende forskning og sociale spørgsmål; er af den opfattelse, at et eventuelt skift til en præstationsbaseret tilgang med udgangspunkt i genopretnings- og resiliensfaciliteten som model kræver, at der gøres noget ved de mange problemer, der er påvist i forbindelse med dens gennemførelse, herunder dem, der er rejst af Den Europæiske Revisionsret, samt at data om dens fulde virkning vurderes, inden en sådan model anvendes; mener, at eventuelle fremtidige resultatbaserede finansieringsmekanismer skal ledsages af betydeligt stærkere garantier til at sikre en forsvarlig forvaltning af EU-midler;


</Amend>
<Amend>Ændringsforslag		<NumAm>30</NumAm>
<DocAmend>Forslag til beslutning</DocAmend>
<Article>Punkt 10</Article>
	

	Forslag til beslutning
	Ændringsforslag

	10.	anerkender, at likviditetsproblemer afholder potentielle støttemodtagere såsom kommuner fra at ansøge om projekter finansieret under samhørighedspolitikken, og opfordrer derfor til en betydelig og skræddersyet stigning i forfinansieringen i sådanne tilfælde;
	10.	understreger, at effektiv og supplerende mobilisering af finansiering både på EU- og medlemsstatsplan er nødvendig for at sikre et stærkt finansielt grundlag for samhørighedspolitikken; understreger den rolle, som national medfinansiering spiller med hensyn til at øge den samlede investeringsvolumen og virkning af EU-midler og samtidig bidrage til at fremme større ejerskab blandt medlemsstaterne, de lokale og regionale myndigheder og støttemodtagerne og dermed muliggøre en vellykket gennemførelse af fondene under samhørighedspolitikken; advarer i den forbindelse mod den overdrevne anvendelse af 100 % medfinansiering, da kriseberedskabsværktøjer, der er finansieret af samhørighedsfondene med 100 % EU-medfinansiering, har vist sig at være særligt behæftede med fejl; anerkender, at likviditetsproblemer afholder potentielle støttemodtagere såsom kommuner og SMV'er fra at ansøge om projekter finansieret under samhørighedspolitikken, og opfordrer derfor til en betydelig og skræddersyet stigning i forfinansieringen i sådanne tilfælde;


</Amend>
<Amend>Ændringsforslag		<NumAm>31</NumAm>
<DocAmend>Forslag til beslutning</DocAmend>
<Article>Punkt 10 a (nyt)</Article>
	

	Forslag til beslutning
	Ændringsforslag

	
	10a.	minder om, at der med omarbejdningen af finansforordningen blev indført en ny kategori af tilskud med meget lav værdi på op til 15 000 EUR, for hvilke visse administrative krav fraviges; opfordrer Kommissionen til at indføre yderligere forenklinger for mindre støttemodtagere med henblik på at mindske de administrative byrder og omkostninger, såsom forenklede rapporteringsforpligtelser og målrettet teknisk bistand, med henblik på at afhjælpe kapacitetsbegrænsninger uden at tilsidesætte ansvarligheden;


</Amend>
<Amend>Ændringsforslag		<NumAm>32</NumAm>
<DocAmend>Forslag til beslutning</DocAmend>
<Article>Punkt 10 b (nyt)</Article>
	

	Forslag til beslutning
	Ændringsforslag

	
	10b.	mener, at de eksisterende forenklede omkostningsmuligheder allerede kan anvendes yderligere i en lang række programmer under den nuværende programmeringsperiode, navnlig til fordel for mindre støttemodtagere; opfordrer Kommissionen til at fremme en øget udbredelse af forenklede omkostningsmuligheder ved at harmonisere den gældende metode og udstikke klare retningslinjer for forudgående og efterfølgende kontrol af projekter, der gennemføres ved hjælp af forenklede omkostningsmuligheder, med henblik på at give støttemodtagerne klar vejledning og information om, hvordan projekter, der anvender forenklede omkostningsmuligheder, bør gennemføres;


</Amend>
<Amend>Ændringsforslag		<NumAm>33</NumAm>
<DocAmend>Forslag til beslutning</DocAmend>
<Article>Punkt 10 c (nyt)</Article>
	

	Forslag til beslutning
	Ændringsforslag

	
	10c.	glæder sig over Kommissionens forslag i midtvejsevalueringen af samhørighedspolitikken 2021-2027 om, at programmer under målet om investeringer i beskæftigelse og vækst med NUTS 2-regioner, der har grænser til Rusland, Belarus eller Ukraine, bør drage fordel af muligheden for en engangsforfinansiering på 9,5 % af programtildelingen og en EU-finansiering på 100 %; opfordrer indtrængende Kommissionen til at foreslå yderligere foranstaltninger for at imødekomme behovene i EU's østlige grænseregioner;


</Amend>
<Amend>Ændringsforslag		<NumAm>34</NumAm>
<DocAmend>Forslag til beslutning</DocAmend>
<Article>Punkt 12</Article>
	

	Forslag til beslutning
	Ændringsforslag

	12.	opfordrer Kommissionen til at foreslå yderligere foranstaltninger for at forebygge og undgå dobbeltfinansiering, sikre dataminingværktøjernes interoperabilitet og sikre en balance mellem forenkling og beskyttelse af EU-budgettet;
	12.	minder om, at forenkling ikke må ske på bekostning af principperne for god forvaltning, offentligt udbud og kontrol, som er afgørende for at sikre retsstatsprincippet og håndhævelsen af andre relevante konditionaliteter; opfordrer Kommissionen til at foreslå yderligere foranstaltninger for at forebygge og undgå dobbeltfinansiering; mener, at digitalisering er afgørende for at løse problemet; understreger navnlig behovet for på forhånd at forhindre dobbeltfinansiering gennem en klar afgrænsning af, hvilke typer foranstaltninger der kan finansieres under hvilke instrumenter, og mener, at dette kan opnås ved at udvikle og anvende et fælles integreret interoperabelt informations- og overvågningssystem, herunder et fælles datamining- og risikovurderingsværktøj, der bygger på, men ikke er begrænset til, eksisterende værktøjer og databaser inden for rammerne af den afsluttede omarbejdning af finansforordningen; opfordrer endvidere Kommissionen og medlemsstaterne til at forbedre offentlighedens adgang til klare, ajourførte oplysninger om endelige støttemodtagere under Samhørighedsfonden gennem brugervenlige digitale platforme, herunder interoperabilitet i realtid mellem nationale dataminingsystemer og EU-dataminingsystemer; gentager, at medlemsstaterne skal forpligtes til at indberette data om den endelige modtager eller sidste enhed i stedet for at begrænse oplysningerne til modtagere på andet niveau;


</Amend>
<Amend>Ændringsforslag		<NumAm>35</NumAm>
<DocAmend>Forslag til beslutning</DocAmend>
<Article>Punkt 13</Article>
	

	Forslag til beslutning
	Ændringsforslag

	13.	anbefaler, at der oprettes en forenklet og strømlinet mekanisme med henblik på at sikre direkte finansiering til byerne i den næste flerårige finansielle ramme, og at den skal indeholde intelligent konditionalitet;
	13.	minder om, at forordningen om konditionalitet vedrørende retsstatsprincippet1a fastsætter, at endelige støttemodtagere ikke bør fratages fordele i form af EU-midler i tilfælde, hvor deres regering er underlagt sanktioner; er af den faste overbevisning, at denne bestemmelse hidtil ikke er blevet håndhævet i tilstrækkelig grad, og understreger behovet for en solid tilgang til at beskytte modtagerne mod at blive straffet på grund af deres regerings handlinger, navnlig i tilfælde som den ungarske regerings handlinger, der har undergravet retsstatsprincippet og medført suspension af EU-midler; opfordrer Kommissionen til at undersøge yderligere måder til at sikre, at lokale og regionale myndigheder, civilsamfundet og andre støttemodtagere fortsat kan nyde godt af EU-finansiering i tilfælde, hvor nationale regeringer tilsidesætter retsstatsprincippet, uden at anvendelsen af forordningen om konditionalitet vedrørende retsstatsprincippet svækkes;
_____________________
1a Europa-Parlamentets og Rådets forordning (EU, Euratom) 2020/2092 af 16. december 2020 om en generel ordning med konditionalitet til beskyttelse af Unionens budget (EUT L 433I af 22.12.2020, s. 1, ELI: http://data.europa.eu/eli/reg/2020/2092/oj).


</Amend>
<Amend>Ændringsforslag		<NumAm>36</NumAm>
<DocAmend>Forslag til beslutning</DocAmend>
<Article>Punkt 13 a (nyt)</Article>
	

	Forslag til beslutning
	Ændringsforslag

	
	13a.	understreger, at retsstatsprincippet er en grundlæggende værdi i EU; mener, at beskyttelsen af de fælles EU-værdier, der er nedfældet i artikel 2 i traktaten om Den Europæiske Union, og som i øjeblikket indgår i forordningen om fælles bestemmelser, skal styrkes yderligere; understreger, at Kommissionen bør anvende alle værktøjerne i den såkaldte retsstatsværktøjskasse til at beskytte EU's finansielle interesser, og at den bør gøre dette på en sammenhængende og gennemsigtig måde; gentager derfor, at det er nødvendigt at konsolidere retsstatsværktøjskassen ved at behandle alle de foranstaltninger, der er påkrævet for at frigive EU-finansiering i henhold til forordningen om konditionalitet vedrørende retsstatsprincippet, forordningen om fælles bestemmelser og forordningen om genopretnings- og resiliensfacilitetens1a, som én sammenhængende pakke, og i overensstemmelse med den årlige rapport om retsstatssituationen; opfordrer til, at der fastlægges en omfattende ramme for overvågning af retsstatsforhold, som har til formål at sikre kohærens og ensartethed i hele EU og samtidig sikre en retfærdig og upartisk anvendelse heraf;
_________________
1a Europa-Parlamentets og Rådets forordning (EU) 2021/241 af 12. februar 2021 om oprettelse af genopretnings- og resiliensfaciliteten (EUT L 57 af 18.2.2021, s. 17, ELI: http://data.europa.eu/eli/reg/2021/241/oj).



</Amend>
<Amend>Ændringsforslag		<NumAm>37</NumAm>
<DocAmend>Forslag til beslutning</DocAmend>
<Article>Punkt 13 b (nyt)</Article>
	

	Forslag til beslutning
	Ændringsforslag

	
	13b.	understreger, at det er vigtigt, at der er sammenhæng mellem samhørighedspolitikken og gennemførelsen af den europæiske søjle for sociale rettigheder som fastsat i finansforordningen; understreger endvidere, at det er vigtigt med byprojekter, der fremmer social inddragelse, social innovation og den grønne omstilling;


</Amend>
<Amend>Ændringsforslag		<NumAm>38</NumAm>
<DocAmend>Forslag til beslutning</DocAmend>
<Article>Punkt 14</Article>
	

	Forslag til beslutning
	Ændringsforslag

	14.	understreger behovet for at øge investeringerne i opbygning af effektiv administrativ kapacitet, navnlig i de lokale og regionale myndigheder, med henblik på at tilskynde til effektiv decentraliseret forvaltning og gennemførelse af EU-midler, og fremhæver, at samhørighedspolitikkens resultater afhænger af en fremadskuende og inkluderende strategi, af passende inddragelse af interessenter og af god forvaltningspraksis;
	14.	understreger behovet for at øge investeringerne i opbygning af effektiv administrativ kapacitet, navnlig i de lokale og regionale myndigheder, med henblik på at tilskynde til effektiv decentraliseret forvaltning og muliggøre yderligere forenkling af procedurerne i forbindelse med gennemførelse af EU-midler, og fremhæver, at samhørighedspolitikkens resultater afhænger af en fremadskuende og inkluderende strategi, af passende inddragelse af interessenter og af god forvaltningspraksis;


</Amend>
<Amend>Ændringsforslag		<NumAm>39</NumAm>
<DocAmend>Forslag til beslutning</DocAmend>
<Article>Punkt 14 a (nyt)</Article>
	

	Forslag til beslutning
	Ændringsforslag

	
	14a.	bemærker, at tilgangen med én enkelt revision er blevet fulgt i forbindelse med fondene under samhørighedspolitikken siden 2007; anerkender, at tilgangen med én enkelt revision udgør en forenklingsforanstaltning, der bidrager til at mindske muligheden for dobbeltkontrol og overlappende revisioner for det samme projekt og den samme støttemodtager;


</Amend>
<Amend>Ændringsforslag		<NumAm>40</NumAm>
<DocAmend>Forslag til beslutning</DocAmend>
<Article>Punkt 14 b (nyt)</Article>
	

	Forslag til beslutning
	Ændringsforslag

	
	14b.	minder om, at anvendelsen af tilgangen med én enkelt revision i praksis afhænger af det solide og pålidelige revisionsarbejde, der udføres af revisionsorganerne i medlemsstaterne; er bekymret over, at både Kommissionen og Den Europæiske Revisionsret har konstateret, at ikke alle medlemsstaternes forvaltnings- og kontrolsystemer fungerer effektivt, hvilket betyder, at Kommissionen i mindre omfang kan forlade sig på deres arbejde; beklager, at manglen på tilstrækkelige ressourcer er en faktor, der påvirker forvaltningsmyndighedernes kapacitet til at foretage effektive og grundige kontroller og verificeringer af udgifter; opfordrer Kommissionen til at give dem klare retningslinjer og øge sin støtte til opbygning af administrativ kapacitet;


</Amend>
<Amend>Ændringsforslag		<NumAm>41</NumAm>
<DocAmend>Forslag til beslutning</DocAmend>
<Article>Punkt 15</Article>
	

	Forslag til beslutning
	Ændringsforslag

	15.	mener, at en ny tilgang til revision og kontrol bør indarbejdes i den næste samhørighedspolitik ved at indføre forebyggende kontroller, der udføres i begyndelsen af budgetperioden, for at opdage og eliminere muligheden for at gentage potentielle fejl i de efterfølgende gennemførelsesår;
	15.	mener, at Kommissionens og medlemsstaternes tilgang til revision og kontrol bør revideres og styrkes i den næste samhørighedspolitik for at løse de problemer, som Den Europæiske Revisionsret gentagne gange har fremhævet, begyndende med bedre identifikation af risici og styrkelse af den forudgående kontrol med henblik på at reducere fejlforekomsten; opfordrer indtrængende Kommissionen til at afkorte varigheden af de administrative procedurer for inddrivelse af EU-midler og for håndtering af indberettede tilfælde af svig; opfordrer Kommissionen til at støtte de nationale, lokale og regionale myndigheder i overgangen til de næste fonde under samhørighedspolitikken ved at yde teknisk bistand fra starten;


</Amend>
<Amend>Ændringsforslag		<NumAm>42</NumAm>
<DocAmend>Forslag til beslutning</DocAmend>
<Article>Punkt 15 a (nyt)</Article>
	

	Forslag til beslutning
	Ændringsforslag

	
	15a.	understreger, at programmer, der forvaltes af myndigheder i medlemsstater, som er omfattet af konditionalitetsmekanismen vedrørende retsstatsprincippet eller artikel 7-proceduren i traktaten om Den Europæiske Union, eller som har valgt ikke at tilslutte sig EPPO, skal være underlagt styrkede revisions-, kontrol- og overvågningsforanstaltninger for at beskytte EU's finansielle interesser i overensstemmelse med principperne om forsvarlig økonomisk forvaltning, gennemsigtighed og ansvarlighed;


</Amend>
<Amend>Ændringsforslag		<NumAm>43</NumAm>
<DocAmend>Forslag til beslutning</DocAmend>
<Article>Punkt 15 b (nyt)</Article>
	

	Forslag til beslutning
	Ændringsforslag

	
	15b.	insisterer på, at deltagelse i EPPO skal være obligatorisk for medlemsstater, der modtager EU-midler under den flerårige finansielle ramme for perioden efter 2027, medmindre medlemsstaten har en forfatningsmæssig fravalgsmulighed;


</Amend>
<Amend>Ændringsforslag		<NumAm>44</NumAm>
<DocAmend>Forslag til beslutning</DocAmend>
<Article>Punkt 15 c (nyt)</Article>
	

	Forslag til beslutning
	Ændringsforslag

	
	15c.	minder atter om betydningen af en streng anvendelse af EU's finansielle regler i alle programmer og på alle støttemodtagere for at forhindre enhver form for svig, interessekonflikter, korruption, dobbeltfinansiering og hvidvask af penge;


</Amend>
<Amend>Ændringsforslag		<NumAm>45</NumAm>
<DocAmend>Forslag til beslutning</DocAmend>
<Article>Punkt 17</Article>
	

	Forslag til beslutning
	Ændringsforslag

	17.	pålægger sin formand at sende denne beslutning til Rådet, Kommissionen, Det Europæiske Økonomiske og Sociale Udvalg, Regionsudvalget og medlemsstaternes nationale og regionale parlamenter.
	17.	pålægger sin formand at sende denne beslutning til Rådet, Kommissionen, Den Europæiske Revisionsret, Det Europæiske Økonomiske og Sociale Udvalg, Regionsudvalget og medlemsstaternes nationale og regionale parlamenter.


</Amend>
</RepeatBlock-Amend>

